Hei, denne artikkelen er over ett år gammel og kan inneholde utdatert informasjon

||| Styret i Helse Førde går inn for å legge ned fødeavdelingene i Lærdal og Eid. Dermed får Førde den eneste fødeavdelingen i Sogn og Fjordane.

Endringene er foreslått av en faggruppe, og Helse Førde sluttet seg til forslaget.

- Arbeidet som er gjort med denne saken, er noe av det mest innovative og mest fremtidsrettede i min tid i styret. Jeg tror denne modellen kan fÃ¥ nasjonal betydning, sa styremedlem Helge Bryne etter behandlingen av saken, skriver Bergens Tidende.

Beslutningen betyr at Sentralsjukehuset i Førde får egen kvinneklinikk. Ved lokalsykehusene i Indre Sogn og Nordfjord skal det opprettes enheter for svangerskap, barsel og kvinnesykdommer. Her skal det være døgnkontinuerlig vaktordning med jordmødre. Saken er ikke endelig avgjort før Helse Vest har behandlet forslaget.

(NTB)